CELEX: 32010D0604
Language: lt
Date: 1286323200000
Title: 2010/604/ES: 2010 m. spalio 6 d. Komisijos sprendimas dėl Portugalijai skirtų papildomų dienų, kurias laivai gali būti TJTT VIIIc ir IXa kvadratuose, išskyrus Kadiso įlanką, perskirstymo (pranešta dokumentu Nr. C(2010) 6735)

8.10.2010   
            
            
               LT
            
            
               Europos Sąjungos oficialusis leidinys
            
            
               L 265/17
            
         KOMISIJOS SPRENDIMAS
   2010 m. spalio 6 d.
   dėl Portugalijai skirtų papildomų dienų, kurias laivai gali būti TJTT VIIIc ir IXa kvadratuose, išskyrus Kadiso įlanką, perskirstymo
   (pranešta dokumentu Nr. C(2010) 6735)
   (Tekstas autentiškas tik portugalų kalba)
   (2010/604/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. sausio 14 d. Tarybos reglamentą (ES) Nr. 53/2010, kuriuo 2010 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse ir ES laivams vandenyse, kuriuose reikalaujama nustatyti sužvejojamo žuvų kiekio apribojimus, ir iš dalies keičiami Reglamentai (EB) Nr. 1359/2008, (EB) Nr. 754/2009, (EB) Nr. 1226/2009 bei (EB) Nr. 1287/2009 (1), ypač į jo IIB priedo 7.5 punktą,
   kadangi:
   
               (1)
            
            
               Reglamento (ES) Nr. 53/2010 IIB priedo 5.1 punkte nustatytas didžiausias dienų, kurias ES laivai, kurių bendras ilgis yra 10 metrų arba daugiau ir kurie turi tralų, daniškų velkamųjų tinklų arba panašių žvejybos įrankių, kurių tinklinio audeklo akių dydis yra 32 mm arba didesnis, žiauninių tinklų, kurių tinklinio audeklo akių dydis yra 60 mm arba didesnis, arba inkarinių ūdų, gali būti TJTT VIIIc ir IXa kvadratuose, išskyrus Kadiso įlanką, nuo 2010 m. vasario 1 d. iki 2011 m. sausio 31 d., skaičius.
            
         
               (2)
            
            
               Pagal IIB priedo 7.5 punktą Komisijai suteikiama galimybė priimti sprendimą, kuriuo iš naujo įvertinamas papildomų dienų skaičius, kurį Komisija anksčiau buvo paskyrusi dėl visam laikui nutrauktos žvejybos veiklos.
            
         
               (3)
            
            
               Iš naujo vertinant Komisijos anksčiau paskirtų papildomų žvejybos dienų skaičių reikėtų atsižvelgti į IIB priedo 7.1 punkto antroje pastraipoje numatytą skaičiavimo metodą, ir jos turėtų būti apskaičiuojamos remiantis galiojančiomis nuostatomis dėl įrankių grupių ir dienų jūroje skaičiaus apribojimo.
            
         
               (4)
            
            
               2010 m. vasario 8 d., vasario 23 d., kovo 25 d. ir balandžio 22 d. Portugalija pateikė duomenis ir paprašė Komisijos iš naujo įvertinti dienų skaičių, kurį Komisija anksčiau buvo paskyrusi.
            
         
               (5)
            
            
               Atsižvelgiant į 2007 m. liepos 4 d. Komisijos sprendimą 2007/474/EB dėl papildomų dienų, kurias laivai gali būti TJTT VIIIc ir IXa kvadratuose, išskyrus Kadiso įlanką, suteikimo Portugalijai (2) ir remiantis galiojančiomis nuostatomis dėl įrankių grupių ir dienų jūroje skaičiaus apribojimo, Portugalijos laivams, turintiems Reglamento (ES) Nr. 53/2010 IIB priedo 2 punkto a papunktyje nurodytų žvejybos įrankių, 2010 m. vasario 1 d.–2011 m. sausio 31 d. laikotarpiui reikėtų suteikti keturiolika papildomų dienų.
            
         
               (6)
            
            
               Atsižvelgiant į 2010 m. liepos 26 d. Komisijos sprendimą 2010/451/ES dėl papildomų dienų, kurias laivai gali būti TJTT VIIIc ir IXa kvadratuose, išskyrus Kadiso įlanką, suteikimo Portugalijai (3) ir remiantis galiojančiomis nuostatomis dėl įrankių grupių ir dienų jūroje skaičiaus apribojimo, Portugalijos laivams, turintiems Reglamento (ES) Nr. 53/2010 IIB priedo 2 punkto a papunktyje nurodytų žvejybos įrankių, 2010 m. vasario 1 d.–2011 m. sausio 31 d. laikotarpiui reikėtų suteikti devyniolika papildomų dienų,
            
         PRIĖMĖ ŠĮ SPRENDIMĄ:
   1 straipsnis
   Didžiausias dienų, kurias žvejybos laivai, kurie plaukioja su Portugalijos vėliava, turi Reglamento (ES) Nr. 53/2010 IIB priedo 2 punkto a papunktyje nurodytą žvejybos įrankių grupę ir kuriems netaikoma nei viena iš to priedo 5.2 punkte nurodytų specialiųjų sąlygų, gali būti TJTT VIIIc ir IXa kvadratuose, išskyrus Kadiso įlanką, skaičius, nurodytas to priedo I lentelėje, pakeičiamas į 191 dieną per metus.
   2 straipsnis
   Šis sprendimas skirtas Portugalijos Respublikai.
   
      Priimta Briuselyje 2010 m. spalio 6 d.
      
         
            Komisijos vardu
         
         Maria DAMANAKI
         
            Komisijos narė
         
      
   
   
      (1)  OL L 21, 2010 1 26, p. 1.
   
      (2)  OL L 179, 2007 7 7, p. 53.
   
      (3)  OL L 195, 2010 7 27, p. 76.